ครับ ผมมีสะเก็ดเงินขึ้นตามบนหน้าผ้า คิ้ว หลังหู มุมปากครับ ผมไม่ทราบว่าสะเก็ดเงินเกิดจากอะไรครับ มีวิธีรักษาอะไรไหมครับ ผมเพิ่งไปอ่านในเน็ตแล้วว่าเกิดจากอะไร ผมคิดว่าน่าจะเกิดจากนอนดึก นอนไม่เพียงพอ เพราะว่าผมเป็นคนนอนดึกมากครับ ผมไม่ทราบว่าอาจเกิดจากเพราะนอนดึกใช่ไหมครับ เราต้องนอนให้เพียงพอถึงจะหายใข่ไหมครับ หรือว่าอะไรครับ มีวิธีรักษาอะไรไหมครับ
สวัสดีค่ะ สะเก็ดเงินเป็นโรคที่เกิดจากการแบ่งตัวผิดปกติของเซลล์ผิวหนังอย่างรวดเร็วกว่าปกติ ทำให้เกิดการอักเสบจนเกิดเป็นผื่นหนาขนาดใหญ่ มีลักษณะสีเงินและแดงที่ผิวหนังได้ทั่วร่างกาย อาจเกิดจากการทำงานของร่างกายในส่วนการควบคุมการสร้างเซลล์ผิวหนังที่ผิดปกติไป ไม่ได้เกี่ยวกับการนอนดึกโดยตรงค่ะการรักษาขึ้นกับความรุนแรงของโรค ถ้าเป็นน้อยๆ อาจจะใช้ยาสเตียรอยด์ทาเฉพาะที่เพื่อควบคุมการอักเสบ ถ้าเป็นบริเวณกว้าง อาจมีการฉายแสงอาทิตย์เทียม หรือการใช้ยาฉีดกลุ่มต้านการอักเสบร่วมด้วยแนะนำการติดตามอาการกับแพทย์โรคผิวหนังอย่างต่อเนื่อง การพักผ่อนให้เพียงพอจะช่วยให้โรคสงบได้ แต่ไม่ได้ทำให้โรคหายไป การปฏิบัติตนอื่นๆคือควรงดการดื่มแอลกอฮอล์ งดอาหารหมักดอง งดความเครียด ไม่ไปแกะเกาบริเวณที่เป็น รักษาความสะอาดที่ผิวหนังให้ดี